Škoda Octavia (1959)

Το κλασικό Škoda Octavia ήταν μικρομεσαίο αυτοκίνητο που κατασκευάστηκε και διατέθηκε στην αγορά από την τότε τσεχοσλοβακική και σήμερα τσεχική εταιρεία Škoda Auto, μεταξύ του 1959 και του 1971. Το Octavia αντικατέστησε ταυτόχρονα τα μοντέλα 440 και 445. Τον τίτλο Octavia, που σημαίνει «όγδοη», τον πήρε επειδή επρόκειτο για το όγδοο μοντέλο αυτοκινήτου που κατασκεύασε η τότε υπό κρατικό πλέον έλεγχο Škoda Auto. Σε όλες τις εκδόσεις του, παρήχθη σε συνολικά 365.379 αντίτυπα. Ειδικότερα το 2-πορτο σεντάν εισήχθη τον Ιανουάριο του 1959 και διατηρήθηκε στην παραγωγή έως το 1964, ενώ το ίδιο έτος το Octavia αντικαταστάθηκε από το Škoda 1000 MB. Αντιθέτως, η εκδοχή Octavia station wagon εισήχθη το 1961 και διατηρήθηκε στην παραγωγή έως το 1971.

Κινητήρες και επιδόσεις 

Το μοντέλο κυκλοφόρησε σε πέντε εκδόσεις, Octavia, Octavia Super, Octavia TS, Octavia TS 1200 και Octavia Combi (station wagon), οι οποίες είχαν τους παρακάτω κινητήρες, τεχνικά χαρακτηριστικά και επιδόσεις:

Διάδοχοι 

Το Škoda Octavia του 1959 κυκλοφόρησε μαζί με το Felicia (που ήταν η καμπριολέ έκδοσή του) και τελικώς αντικαταστάθηκε από ένα εντελώς διαφορετικό αυτοκίνητο με κινητήρα και κίνηση πίσω, το Škoda 1000 MB του 1964 - 1969. Μέσα στο 1996, το όνομα Octavia επιλέχθηκε εκ νέου σε αυτοκίνητο της Škoda Auto, στο μεσαίο Škoda Octavia, που σήμερα βρίσκεται στην τέταρτη γενιά του.

Φωτοθήκη

Αναφορές

Πηγές 
 Michael Sedgwick and Mark Gillies, A-Z of Cars 1945 – 1970.
 Bernard Vermeylen, Voitures des pays de l'Est, Boulogne-Billancourt, ETAI, 2008, 239 p. (ISBN 9782726888087, OCLC 470767381).

Εξωτερικοί σύνδεσμοι 

 Škoda Auto Škoda website.
  Classic Car Króžek Brno.

Octavia 1959
Μικρομεσαία αυτοκίνητα
Τσεχικά αυτοκίνητα
Αυτοκίνητα ράλλυ